এদিকে দায়িত্ব নেওয়া নতুন আইজিপি জাবেদ পাটোয়ারীকে আটটি চ্যালেঞ্জ মোকাবেলা করতে হবে। বিশেষ করে আগামী জাতীয় সংসদ নির্বাচনের সময় আইন-শৃঙ্খলা পরিস্থিতি নিয়ন্ত্রণে রাখাই বড় চ্যালেঞ্জ বলে মনে করছেন পুলিশ সদর দপ্তরের একাধিক ঊর্ধ্বতন কর্মকর্তা। আগামী ৮ ফেব্রুয়ারি বিএনপি চেয়ারপারসন খালেদা জিয়ার বিরুদ্ধে রায়কে কেন্দ্র করে বড় ধরনের অপ্রীতিকর ঘটনা এড়ানো বা ঘটে গেলে তা কঠোর হস্তে দমন করাও বড় ধরনের চ্যালেঞ্জ। তা ছাড়া পুলিশ সংস্কার আইন বাস্তবায়ন করাও জাবেদ পাটোয়ারীর জন্য আরেকটি চ্যালেঞ্জ।